rlitschk/wikidir huggingface dataset:
Jan Poortvliet (* 21. September 1955 in Arnemuiden) is en nedderlannsch ehmalger Footballspeler, de siet 1996 as Trainer arbeit. Poortvliet fung sien Loopbahn 1974 bi den Vereen PSV Eindhoven an. In negen Johren bi Eindhoven wunn Poortvliet dreemal den nedderlannschen Meestertitel, eenmal den nedderlannschen Pokal un eenmal den UEFA-Pokal. 1983 wessel he to Roda JC Kerkrade, dornah gung dat wieder nah Frankriek to Olympique Nîmes. Nahdem he dor dree Johr lang speelt harr, wessel he nah Belgien un ünnerschreev en Verdrag bi Royal Antwerpen. Dor bleev he aber blots een Johr un wessel denn weer nah Frankriek to AS Cannes ok weer för een Johr. Dornah leet de Afwehrspeler sien Loopbahn in de Saison 1989/90 bi Eendracht Aalst in Belgien un van 1990 bit 1992 bi den nedderlannschen Vereen VCV Zeeland utklingen. Internatschonal speel Poortvliet för sien Heimatland Nedderlannen van 1978 bit 1982 19 Mal. He nehm an de Football-Weltmeesterschap 1978 in Argentinien deel un wurr mit de Mannschap dor Viezweltmeester. Poortvliet keem dorbi söss Mal to’n Insatz un kreeg een geel Koort. Twee Johr later nehm he an de Football-Europameesterschap 1980 in Italien deel, is aber dor mit Oranje as Dart in de Grupp all in de Vörrunn utscheeden.
De Börgerschup vun Bremen (Landdag) ist dat Parlament vun dat Bundsland Bremen. De Börgerschop is in dat Huus vun de Börgerschop an'n Marktplatz to Bremen tohuse. Dor höört 68 Liddmaten ut de Stadt Bremen un 15 ut de Stadt Bremerhoben to. De Börgerschup vun Bremen warrt all veer Jahren in unmiddelbare, free, glieke un geheme Wahlen wählt. Dorbi gellt de Grundsätz vun de Verhältniswahl. Dat Land is updeelt in de Wahlbezirken Bremen un Bremerhaben. In beide Bezirken gellt je för sik de 5% Utnahm: Bloß Parteien, de öber 5 % vun de Wählerstimmen kriegt, dröövt in de Börgerschop intrecken. In Bremen weert 68 vun de 83 Afordenten wählt. Bit 2003 geev dat in de Börgerschop 100 Afordenten, man denn hefft sik de Bremers seggt, de ganze Saak is to düür, un nu gifft dat bloß noch 83. De Börgerschup ehr Liddmaten ut de Stadt Bremen höört to glieke Tiet to de Stadtbörgerschop vun Bremen hento. De annern 15 Liddmaten vun de Börgerschop weert in Bremerhaben wählt. För dat Kommunale Parlament in düsse Stadt gifft dat noch mal een anner Wahl. Dor weert denn 48 Liddmaten för de Stadtverordentenversammeln wählt. In de Bremer Stadtdelen gifft dat noch mal sowat as lüttje
Jost Gippert (* 12. März 1956 in Winz-Nierwennigern, nu Hattingen) es en düütsken Spruokwiätenschopper un Kaukasiologe, Professer för Vörglieken Spruokwiätenschop am Institute för Empierske Spruokwiätenschop van dä Johann Wolfgang Goethe-Universitäät Frankfuort am Maine un Auter. 1972 absolveierde hä dat Leibniz-Gymnasium in Essen-Uollenessen. Van 1972 bit 1977 studeierde hä Vörglieken Spruokwiätenschop, Indologie, Japanologie un Sinologie an dä Universitäten Marbuorg un Berlin (Frie’e Universitäät). Noh’m Studium kreig hä 1977 den Gruod van em Dokter der Philosophie met en Arbeet över dä Syntax van infinitievske Billungen in dä indogermaansken Spruoken. Van 1977 bit 1990 har hä vörscheidene Positschonen as Wiätenschopliken resp. Hoogschaulassistent un as Universitäätslekter in Berlin, Wien un Suoltbuorg. As Forskungsassistent för Orientalistske Computerlinguistik habiliteierde hä sik 1991 an dä Universitäät Bambiärg met en Arbeet över dä Iraansken Lehnwuore im Armeensken un Georgsken. Jost Gippert lehrt siet 1994 Vörglieken Spruokwiätenschop an dä Johann Wolfgang Goethe-Universitäät in Frankfuort am Maine. Siet 1996 es hä Utwardig Metglied van dä Akademie der Wiätenschoppen in Gelati (Georgien), siet 2002 Metglied van dä Turfaankommischoon un siet 2007 Metglied vam Zentrum „Spruoke” van dä Berlin-Brannenbuorgsken Akademie der Wiätenschoppen. 1997 wuor hä taum Ehrenprofesser van dä Sulkhan-Saba-Orbeliani-Universitäät in Tbilisi (Georgien) benommt, 2009 taum Ehrendokter van dä Ivane-Javakhishvili-Universitäät am glieken
Hendrik Johannes Cruijff (* 25. April 1947 in Amsterdam; † 24. März 2016 in Barcelona, Spanien), bekannt as Johan oder Johann Cruyff ( Johan Cruiff D), weer en nedderlannsch Footballspeler un later Footballtrainer.. „Europas Fußballer des Jahrhunderts“ gull as begnadet Speelmaker un weer dat Uthangschild vun den nedderlannschen Football. Cruyff weer Star vun den „totalen Football“ (totaalvoetbal), mit den Ajax Amsterdam sien gröttste Erfolge recken dee un de Nedderlannsch Natschonalmannschap, för de he in 48 Länderspelen 33 Dooren schaaten hett, bi de WM 1974 Viezweltmeester wurr. Dornah speel he för den FC Barcelona, in den USA un wedder in den Nedderlannen (Feyenoord Rotterdam) bevör he 1984 sien aktiv Loopbahn afsluuten dee. Ähnlich spoodriek weer he nahderhen as Trainer för Ajax Amsterdam un den FC Barcelona. In Barcelona prääg he de vun Rinus Michels up den Weg brocht Jöögdakademie La Masia (ut de nahderhen Speler as Cesc Fàbregas, Pep Guardiola un Lionel Messi hervorgungen) un form dat „Dream Team“, dat 1992 eerstmals den Europapokal vun de Landsmeester wunn. Sien Söhn Jordi Cruyff weer ebenfalls nedderlannsch Football-Natschonalspeler. König John, as he ok nömmt wurr, weer all siet sien Jöögd en starken Rooker, kreeg nahderhen en Hartinfarkt und is toletzt an Lungenkrebs storven.
De Bird Award weer en jedes Johr van 1985 bit 2005 up dat North Sea Jazz Festival as Utteknung för dat Gesamtwark vun Jazzmusikern un Lüüd, de sück um den Jazz verdeent maakt hemm, verleeht Jazzpries. Siet 2006 is he as Paul Acket Award nah den Grünner vun dat Festival nömmt. Dat is en vun de ansehnst Jazzpriesen vun de Nedderlannen. Verbunnen mit den Pries is en Konzert vun de Priesdräger up dat Festival. Priesdräger weern: 1985 Miles Davis, Albert Mangelsdorff, John Engels, Han Bennink 1986 David Murray, Martial Solal, Rein de Graaff 1987 Benny Carter, Niels-Henning Ørsted Pedersen, Piet Noordijk 1988 Dizzy Gillespie, Stéphane Grappelli, Willem Breuker 1989 Art Blakey, John Surman, Misha Mengelberg 1990 Stan Getz, Philip Catherine, Ruud Brink 1991 Barry Harris, Rita Reys, Frans Elsen 1992 Norman Granz, Michiel de Ruyter, Pete Felleman 1993 Sonny Rollins, Hans Dulfer, Paul Acket 1994 Ornette Coleman, Pierre Courbois, Dutch Swing College Band 1995 Lionel Hampton, Toots Thielemans, Ernst Reijseger 1996 Ray Brown, Cees Slinger, Pim Jacobs 1997 Clark Terry, Jasper van't Hof, Greetje Kauffeld 1998 Max Roach, Hein van de Geyn, Aad Bos 1999 Cecil Taylor, Henk Meutgeert, Dick de Winter 2000 J. J. Johnson, Michael Moore, Gerry Teekens
Nick Travis, eegentlich Nicholas Anthony Traviscio (* 16. November 1925 in Philadelphia; † 7. Oktober 1964 in New York City) weer en US-amerikaansch Jazztrompeter. He speel in de Orchester vun Benny Goodman, Woody Herman und Eddie Sauter. Nick Travis wurr 1942 Berufsmusiker un speel tonächst bi Vido Musso 1942, tietwies ok bi Woody Herman and His Orchestra (1942–44) un Ray McKinley (1946–49), later bi Benny Goodman (1949). Nah sien Engagement in dat Sauter-Finegan Orchestra van 1953 bit 1956 weer Travis hööftsächlich as Studiomusiker bi den Senner NBC in New York beschäftigt. In de 1950er Johren entstunnen buterdem Inspelen mit Manny Albam, Tony Aless, Al Cohn, Bill Holman, Elliot Lawrence, Tom Talbert un Zoot Sims as ok en Album ünner eegen Naam. In de fröhen 1960er Johren speel Travis noch up Upnahmen mit Cannonball Adderley, Bob Brookmeyer, Chris Connor, Eric Dolphy, Dizzy Gillespie, Thelonious Monk, Mark Murphy, Maynard Ferguson un in de Gerry Mulligan Concert Jazz Band. He is an de Folgen vun en Magengeschwür storven. As Leader Nick Travis Quintet: The Panic Is On (RCA Victor, 1954) mit Al Cohn (ts), John Williams (p), Teddy Kotick (b), Art Mardigan (dr) As Sideman Gerry Mulligan: Mulligan Plays Mulligan (Prestige Records, 1951)
Ľubomír Ftáčnik (* 30. Oktober 1957 in Bratislava) is en slowaaksch Schachmeester. Ftáčnik hett eerst mit 13 Johren Schachspelen lehrt, dennoch harr he aber all as Jöögdspeler tallriek Erfolge. 1977 wunn he de Jöögdeuropameesterschap in Grunneng un wurr in dat sülvig Johr Tweet bi de Jöögdweltmeesterschap. In dat Johr kreeg he denn ok den Titel Internatschonaler Meester. 1980 kreeg he vun de FIDE den Grootmeestertitel tospraaken. In de 1980er Johren harr he sien spoodriekste Tiet. He wunn de Turniere in Cienfuegos 1980, Esbjerg 1982, Trnava un Travemünn 1983, Altensteig 1987 un dat Baden-Baden-Open 1987. Bi de Dortmunder Schachtage 1981 wurr he Dart, punktgliek mit den Sieger Henadij Kusmin un Jonathan Speelman. Buterdem wunn he in Sydney 1991, Neuchâtel 1996, Forio up de Insel Ischia 1996, Hamborg 1998, Los Angeles 1999 (deelt mit Tony Miles, Alexander Beliavsky un Suat Atalık), Gold Coast 2000. 2001 wurr he punktgliek Tweet achter Konstantin Landa in Deizisau. He wunn 2002 de Slowaaksch Meesterschap un veer Mal (1981, 1982, 1983 un 1985) de Meesterschap vun de Tschechoslowakei. He is en profileert Mitarbeiter un Kommentater bi ChessBase. Bit Juli 2003 weer he ünner de Top 100 vun de Welt. Sien best Elo-Tall weer 2618 (Januar bit Juni
Robert Bruce Merrifield, nömmt Bruce Merrifield, (* 15. Juli 1921 in Fort Worth, Texas; † 14. Mai 2006 in Cresskill, New Jersey), weer en US-amerikaansch Chemiker, de 1984 den Nobelpries för Chemie tospraaken wurr. He weer de eenzig Söhn vun George E. Merrifield un Lorene, borene Lucas. 1923 truck de Familie nah Kalifornien, wo he up negen Grundschoolen un twee High Schools gung, bevör he 1939 den Schulafsluss an de Montebello High School maaken dee. Dor entwickel he ebenso en Interesse för de Chemieas ok för de Astronomie. Nah twee Johren an dat Pasadena Junior College wessel he to de University of California, Los Angeles (UCLA), wo he 1943 den Bachelor Afsluss in Chemie maaken dee.Dornah hett he een Johr 1943/44 bi de Philip R. Park Research Foundation arbeit, bi de he sück um en Kolonie vun Versöökdeerten kümmern dee un bi Experimenten to dat Wassdom vun synthetischen Aminosüeren assisteeren dee. En vun disse Experimente hett as eerst wiest, dat de erforderlichen Aminosüeren to glieker Tiet vörhannen ween mooten, um en Wassdom mögelk to maaken. Dornah kehr he wegen en Promotschonsstudium to den Fackberiek Chemie vun de UCLA torüch, wiels he dor to glieker Tiet Assistent för Chemie in de
Gennadi Nikititsch Olonkin (russisch: Геннадий Никитич Олонкин; * 6. September 1898 in dat Gouvernement Archangelsk, Russisch Kaiserriek; † 16. September 1960 in Tromsø) weer en russisch-norweegsch Funker un Polarforscher. Olonkin weer de eenzige Söhn ünner twalf Kinner vun en norweegsch Moder un en russischen Vader. Van 1918 bit 1925 weer he Funker un Mechaniker up dat Schipp Maud vun Roald Amundsen un nehm so ok an de plaant Expeditschoon dör de Noordoostpassage van 1918 bit 1920 deel, de denn aber so nich as plaant dörführt wurrn kunn. 1926 wurr Olonkin mit den Sankt-Olav-Orden uttekent. He kreeg de norweegsch Staatsbörgerschap un wurr för dat Norske Meteorologisk Institutt tätig. Af 1958 weer he an den Utbau vun de LORAN-Statschoon vun de NATO up Jan Mayen bedeeligt, deren Wahnsiedlung later nah hüm nömmt wurr. Gennadi Olonkin weer verheiraadt un harr en Söhn un twee Döchter. Hüm to Ehren sünd de Siedlung Olonkinbyen un dat Kap Olonkin up Jan Mayen nömmt. polarhistorie.no
Cesare Del Cancia (* 6. Mai 1915 in Buti; † 25. April 2011 in Pontedera) weer en italieensch Radrennfohrer. Cesare Del Cancia weer Profi-Radrennfohrer van 1935 bit 1941 un nah den Tweeten Weltkrieg nochmals in dat Johr 1946, kunn aber kien Ergevnisse mehr recken. De gröttste Erfolg in sien Loopbahn weer de Sieg bi Mailand-Sanremo 1937, nahdem her vördem all den Giro dell’Emilia wunnen harr. 1936 wunn Del Cancia Mailand-Turin un dat Rennen Tre Valli Varesine, 1938 den Giro del Lazio. Bi den Giro d’Italia 1937 wunn he een Deelstreck un keem in de Gesamtwertung up Platz 5. In dat folgen Johr kunn he acht Daag lang bi dit Rennen dat Maglia Rosa dragen, wunn twee Deelstrecken un keem an' Enn' up Platz 7. 1939 reck dat denn noch mal för Platz 8. As Cesare Del Cancia in' April 2011 in dat Öller vun 95 Johren dood blieven dee, weer he de öldste noch leven Dräger vun dat Maglia Rosa. Cesare Del Cancia in de Datenbank vun Radsportseiten.net
Thomas Kenneth „Ken“ Mattingly II (* 17. März 1936 in Chicago, Illinois; † 31. Oktober 2023 in Arlington, Virginia) weer en US-amerikaansch Astronaut. Mattingly hett de Miami Edison High School in Miami besöcht un studeer ansluutend Luftfohrttechnik an de Auburn University in Alabama. Nah den Afsluss vun dat Studium is he 1958 in de US-Marine intreeden, wo he to'n Piloten utbildt wurr. He hett denn Deenst up de Floogtüchdräger USS Saratoga un USS Franklin D. Roosevelt maakt. 1965 studeer he an de Air Force Aerospace Research Pilot School. Mattingly hett sück bi de NASA bewurben un wurr an' 4. April 1966 mit de fievte Astronautengrupp de Apenlichkeit vörstellt. As Spezialrebeet sull he sück besünners um de Entwicklung vun de Ruumantüüg för de Maandlannen kümmern. All Enn' 1966 wurr he de Support Crew vun den darten Apollo-Floog todeelt, de dormals noch ünner de Projektbeteeken Mission E un later as Apollo 8 nummereert wurr. Mattingly hett ünner annern dorbi as Capcom tätig ween. Ok bi de historsch Mission vun Apollo 11 hörr he weer to de Support Crew un hull as Capcom Verbinnen to de Mannschap. Wiel he en vun de Experten för dat Apollo-Ruumschipp weer, wurr he an' 6. August 1969
Elfriede Jelinek (* 20. Oktober 1946 in Mürzzuschlag) is en öösterrieksch Schrieverwin, de in Wien un München leevt. In dat Johr 2004 kreeg se den Literaturnobelpries för „den musikalischen Floot vun Stimmen un Gegenstimmen in Romanen un Dramen, de mit eenzigaardig spraaklich Liedenschap de Absurdität un dwingen Macht vun de sozialen Klischees enthüllen“. Elfriede Jelinek schrifft gegen Missstände in dat apenliche, politische, aber ok in dat private Leven vun de öösterrieksch Sellschopp. Dorbi bruukt se en sarkastischen, provokanten Stil, de vun hör Gegnern („Nüstbeschmutzer“-Diskussion), aber ok vun hör sülvst mitünner as obszön, blasphemisch, vulgär oder höhnisch beschreeven wurr. Wurr Jelinek in de eerst Johren völfack as Provokateurin ansehn, wurrn hör Arbeiten in letzt Tiet tonehmend as tietpolitisch hööchst sensible Spraakkunst rezipeert. Se hett buterdem ok Warken vun Thomas Pynchon, Georges Feydeau, Eugène Labiche un Christopher Marlowe översett. Hör Ehe mit Gottfried Hüngsberg wurr schett. Elfriede Jelinek. Mehr Biller, Videos oder Audiodateien to’t Thema gifft dat bi Wikimedia Commons. DNB-Katalog] Warken vun un över Elfriede Jelinek „Elfriede Jelinek Homepage Wien“ mit Texten un utführlich Warkverteeken Elfriede Jelinek up de Sieden vun den Nobelpries Winners vun den Nobelpries för Literatur 1901: Prudhomme | 1902: Mommsen | 1903: Bjørnson | 1904: F. Mistral,
Nahfolgend de List vun Maler vun de Düsseldörper Malerschool: Inholtsverteken A B C D E F G H I J K L M N O P Q R S T U V W X Y Z Marie Helene Aarestrup (1826–1919) Wilhelm von Abbema (1812–1889) Franz Abeck (1898–?) Victoria Åberg (1824–1892) Andreas Achenbach (1815–1910) Benno von Achenbach (1861–1936) Oswald Achenbach (1827–1905) Jakob Acht (1822–1887) Joseph Achten (1822–1867) Otto Ackermann (1872–1953) Johann Rudolf Adams (1820–1908) Karl Gabriel Adelsköld (1830–1914) Carl Adloff (1819–1863) Arvid Ahlberg (1851–1932) Fredrik Ahlstedt (1839–1901) Jacob Alberts (1860–1941) Otto Albrecht (1881–1943) August Algermissen (1872–?) Julius Allgeyer (1829–1900) Thomas Allen (1849–1924) Tasziló Almássy (1847–1915) Robert Alott (1850–1910) Eugen Altenberg (1886–1965) Max Alvary (1851–1898) Fritz Amann (1878–1969) Cathinca Amyot (1845–1926) Ernst Anders (1845–1911) Oskar Anderson (1836–1868) Sven Andersson (1838–1893) Karl Christian Andreae (1823–1904) Eliphalet Frazer Andrews (1835–1915) Martinus van Andringa (1864–1918) Heinrich von Angeli (1840–1925) Oscar Emmanuel Angenot (1857–1922) Hermann Angermeyer (1876–1955) Peter Bernhard Anker (1825–1856) Hermann Anschütz (1802–1880) Peter Wilhelm App (1803–1855) Carl Appel (1866–1937) Josef Arbesser von Rastburg (1850–1928) Peter Nicolai Arbo (1831–1892) Olof Arborelius (1842–1915) Emil Arends (1878–?) Thomas Armstrong (1832–1911) Friedrich Arnold (1815–1854) Georg Arnould (1843–1913) Albert Arnz (1832–1914) Otto Arnz (1823–?) Mathias Artaria (1814–1885) Hans Artmann
De Börgerschup vun Bremen (ok: Huus vun de Börgerschup) is dat Boowark an den Marktplatz to Bremen, wo sik de Liddmaten vun de Bremer Börgerschop in drepen doot. Bit 1933 harr de Börgerschop sik in de Börse an den Marktplatz drapen. Dor geev dat eenen groden Ruum, dat weer de Saal vun de Börgerschop. Düsse Saal is 1864 in de nee Böörs inricht wurrn. He weer ganz in den neegootschen Stil utstaffeert. In de Nazitiet geev dat keen Versammeln vun de Börgerschup, dat Stadtbestüür lä ganz in de Hannen vun den Rieksstattholler, den Gauleiter un den Börgermeester mit den Senaat. Vun 1945 af an keem de Börgerschop in den Festsaal vun dat Nee Raathuus tohopen. De Börse mit den Saal vun de Börgerschop is 1943 bi eenen Bombenangreep in'n Dutt gahn. Vun 1947 af an wurr in de Stadt öber een nee Boowark för de Börgerschup snackt. Toeerst güng dat üm dat Theater up'n Wall. Dat lä ok in'n Dutt un scholl wedder upboot weeren as Huus vun de Börgerschop. Man denn hett de Kammer vun den Hannel 1950 dat Grundstück vun de tweie Börse to'n Koop anboden. In'n Oktober 1951 wurr denn een Wettstriet utschreben för Ideen, wie dat
Ietz is en Dörp in Kreis Sebarg in Sleswig-Holsteen. Ietz liggt üm un bi 16 km noordoostlich von Noordersteed an de Bundsstraat 432, de Verbindingsstraat Hamborg–Bad Sebarg. Henlang de Bundsstraat verkeert jümmerto stünnlich de Buslinie 7550 von U-Bahnhof Ochsenzoll to´n Bahnhof Bad Sebarg. An Arbeidsdaag ward in de Hauptverkeerstieden in Lastricht (in de Moornstünnen Richt Hamborg, an Namiddag in Richt Bad Sebarg) de Takt op 30 Minüten dichter makt. An Sünndag verkeert de Bus tweestünnlich. Tosätzlig warrt wochendags jümmer tweestünnlich en Verbinding op de Linie 7141 von Bahnhof Henstedt-Ulzburg to´n Bahnhof Bad Oldesloe anboten. Ook dese Linie dörchfährt de Kommün von Ietz op de B432. Bis in de 1970er-Joare hin war en Bahnhof von de Eisenbahn Elmshorn-Barmstedt-Oldesloe (EBO) an Noordrand Up de Nah (Hochdüütsch Nahe), bummelig 1 km von Ietz weg. De Dörp warrt 1317 dat eerste mol urkunlich nannt un heeß ursprünglich „de Iddest“. Bi de Kommünalwoal an 6. Mai 2018 het de CDU 1798 Stimmen (30,7 %) kreggt, de SPD 1792 Stimmen (30,6 %), de UBI 1187 Stimmen (20,3 %) un de FDP 1079 Stimmen (18,4 %). SPD un CDU erhielten je veer Sitt, de UBI dree un de FDP twee Sitt in de Gemeindevertreting. De Bürgermester is
De See von Ietz leggt in de Kommün Ietz in Sleswig-Holsteen. De See is en natürlich Water mit eener maximoalen Deepde von 7,20 m. In´n Mittel beträggt de Deepde üm un bi 4,2 m. De Vegetatschon von de See besteiht ut weit verbreededen Arten. Naturnah Hölter an’n Över sin nich do, de Röhrichtgörtel is dörgahns schmoal utbildet. De Unnerwatervegetatschon is jüst wenig utpräggt un sitt sik ut störungs- und eutrophierungsresistente Arten tosammen. An de Oostöver is en Badestell. In de Nah warrt en Siedlung von de Ahrensborger Kultur vermutet. Ministerium für Landwirtschaft, Umwelt und ländliche Räume Schleswig-Holstein: Itzstedter See http://www.abendblatt.de/daten/2003/12/05/237975.html Der Schatz im Itzstedter See, Hamburger Abendblatt 12. Ministerium für Landwirtschaft, Umwelt und ländliche Räume Schleswig-Holstein: Itzstedter See – Charakteristische Daten Ministerium für Landwirtschaft, Umwelt und ländliche Räume Schleswig-Holstein: Itzstedter See
Johann Wilhelm Preyer (* 19. Juli 1803 in Rheydt; † 20. Februar 1889 in Düsseldörp) weer en düütsch Maler. De Familie Preyer – bestahnd ut Gustav Preyer, Johann Wilhelm un Louise – hett van 1810 bit Midden vun de 1830er Johren in de Eschweiler Oltstadt wahnt, dat Atelier befunn sück in de Gartenstraße 33 in Düsseldörp. Preyer sien Dochter Emilie Preyer hett ebenfalls Stillleven malt. Sien Söhn Paul hett dorgegen Genrebiller un Porträts malt. Verheiratet weer Preyer mit Emilie Lachenwitz, de Süster vun den Deertenmaler Siegmund Lachenwitz. Preyer hett sien künstlerische Utbillen siet 1822 in Düsseldörp kreegen. Längere Reisen hem hüm 1835 nah Holland, 1837 nah München, 1839 mit Johann Peter Hasenclever un Tamme Weyert Theodor Janssen nah Böveritalien un Venedig führt, 1840 nah Mailand un in de Swiez, 1843 nah Tirol. He hett ahn Utnahm dat Stillleven bi sorgfältig Detailbehanneln un miniaturenaardig Nahbillen vun de Gegenstände (meest Früchte un Blömen) kultiviert. De meesten vun sien Biller, de de Düsseldörper Malerschool toordnet wurrn, befinnen sück in Amerika, mehrere aber ok in de Berliner Natschonalgalerie un in de Sammlung vun Ravené in Berlin. Auch in der Städtischen Kunstsammlung Düsseldorf befinden sich Bilder von ihm. Einige, wie das Bockbierbild (Original in der
People's Choice Classic (vörmals Down Under Classic) is en austraalsch Straatenradrennen, dat jedes Johr in’ Januar fohren wurrd. Dat Eendagsrennen find siet 2006 in Australien rund um Adelaide statt. Eerster Sieger wurr de Robbie McEwen, Rekordwinner vun dat Rennen sünd aber André Greipel un Caleb Ewan, de all dreemal wunnen hemm. Homepage (engelsch)
René Grelin (* 21. September 1942 in Gigny-sur-Saône) is en ehmalger franzöösch Radrennfohrer, de van 1969 bit 1975 Profi weer. Sien gröttste Erfolg weer woll de Sieg 1970 bi de Tour du Haut-Var, de dormals aber noch Nice-Seillans heeten dee. An de Tour de France hett he veermal deelnommen, keem aber blots tweemal in’t Teel. Sien best Platzeeren bi de Frankriek-Rundfohrt weer Platz 26 in dat Johr 1973. René Grelin in de Datenbank vun Radsportseiten.net
Gianni Meersman (* 5. Dezember 1985 in Tielt) is en ehmalger belgisch Radrennfohrer. Gianni Meersman stammt ut en Radsportfamilie. All sien Vader un Grootvader weern Radrennfohrer, as ok sien Bröer Luigi Meersman. 2002 wurr he belgisch Juniorenmeester in de Eenerverfolgung up de Bahn. 2004 fung he denn bi dat Amateur-Team Beveren 2000 an un wunn de Circuit van Henegouwen. In de Saison 2005 wunn he glieks dree Deelstrecken vun de Namur-Rundfohrt un kunn so ok de Gesamtwertung vun dat Rennen för sück entscheeden. Een Johr later kunn he noch mal en Deelstreck bi de Tour de l'Oise up sien Naam schrieven. Siet 2007 weer Meersman Profi, tonächst för dat US-amerikaansch ProTeam Discovery Channel. Enn' van de Saison 2016 muss Meersman „mit Schmerz im Herzen“ sien Radsportloopbahn afsluuten, wiel bi hüm wiels en Routinecheck Hartrhythmusprobleme faststellt wurrn weern. Mit Rücksicht up sien Fru un sien Dochter wull he kien gesundheitlich Risiko ingahnn.</ref> 2007 een Deelstreck Tour de Georgia een Deelstreck Öösterriek-Rundfohrt 2008 een Deelstreck Tour de Wallonie 2011 Gesamtwertung un een Deelstreck Circuit des Ardennes 2012 een Deelstreck Volta ao Algarve een Deelstreck Paris–Nizza 2013 twee Deelstrecken Volta a Catalunya twee Deelstrecken Tour de Romandie Punktewertung Critérium du Dauphiné Prolog Tour
Dat Spieker Neefeld is en Oort in de Gemeen Wuster Noordseeküst in’n Landkreis Cuxhoben, Neddersassen. Dat höört binnen de Gemeen to de Oortschop Noordholt. To dat Spieker Neefeld höört ok de Langenhoff un de veer fröheren Domanialhööv Halvmaand, Liether Hoff, Pompdamm un Schöönoort mit to. Dat Spieker Neefeld is en Deel von dat Neefeld von Land Wusten. Dat liggt direkt achter’n Hauptdiek an de Küst von de Noordsee. De Oxter Beek, de Wallsgroov un de Spieker Waterlöös doot hier münnen. De Naveröörd sünd Arensch un Berensch in’n Noordoosten, Ox in’n Oosten, Noordholt, Dieksenn, Spiek un Spieker Olendiek in’n Süüdoosten, Cappeler Olendiek in’n Süden un Cappeler Neefeld in’n Süüdwesten. De Oort Spieker Neefeld is grünnt worrn, nadem dat Neefeld 1636 nee indiekt worrn is. In de Franzosentied von 1810 bet 1814 hett de Oort to de Mairie Spiek in’n Kanton Dorum höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett von 1739 bet 1819 to dat Amt Noordholt tohöört, denn bet 1852 to dat Vaagdiegericht Land Wusten un von 1852 bet 1885 to dat Amt Dorum. Na 1885 weer dat in’n Kreis Leh.